Roedd **Doris Hare**, MBE (1 Mawrth 1905 - 30 Mai 2000) yn actores, canwr, dawnswraig a chomedïwr Cymreig, mae'n fwyaf adnabyddus am fod yr ail actores i bortreadu Mrs Mabel *Mum* Butler yn y comedi sefyllfa poblogaidd *On the Buses* ochr yn ochr â Reg Varney.

Ieuenctid
---------

Ganwyd Hare ym Margod, Morgannwg. Roedd gan ei rhieni theatr gludadwy yn Ne Cymru ac roedd hi'n anochel y byddai hi'n rhan ohono, yn gwneud ei ymddangosiad cyntaf cyn troi'n dair blwydd oed yn y drama *Current Cash*. Bu hefyd yn ymddangos mewn cwmnïau ieuenctid ledled Prydain fel plentyn. Cyflwynodd act unigol fel *Little Doris Hare*, yn ymddangos mewn neuadd gerddoriaeth, cabaret, rifiwiau a phantomeimau. Roedd un o'i bum brawd, Bertie Hare a'i chwiorydd Betty Hare a Winifred Hare Braemer hefyd yn actorion a pherfformwyr.

Gyrfa fel oedolyn
-----------------

Yn 1930, bu'r actores yn teithio yn *The Show's The Thing*, gan gymryd rhan a wnaed yn enwog gan Gracie Fields. Ym 1932, ymddangosodd hi yn y West End yn sioe Noël Coward, *Words and Music*  ar y cyd â John Mills. Ym 1936, ymddangosodd ar Broadway am y tro cyntaf yn *Night Must Fall*. Yn ystod yr Ail Ryfel Byd, ymunodd â Evelyn Laye i gyflwyno rifíw i'r milwyr a chyflwynodd *Shipmate's Ashore* ar raglen ar orsaf radio BBC Forces ar gyfer y Llynges Fasnachol, gan ennill MBE am ei chyfraniad ym 1946.

Ym 1963 ymunodd â'r *Royal Shakespeare Company* ac ym 1965 ymunodd â'r *National Theatre* yn yr Old Vic. Bu'n actio mewn dramâu gan Shakespeare, Shaw, Pinero, a Pinter.

Wedi gwrthod rôl Ena Sharples yn Coronation Street ym 1960, bu Hare yn chwarae Alice Pickens yn y gyfres ym 1969. Roedd hi i fod i briodi Albert Tatlock, ond ni fu'r briodas.

Hefyd ym 1969, daeth Hare at sylw'r gynulleidfa teledu yn rôl Mrs Butler yn On the Buses, gan gymryd y rôl drosodd gan Cicely Courtneidge yn ail gyfres y comedi gan ITV. Bu'r gyfres yn rhedeg tan 1973 ac wedi ysbrydoli tair ffilm On the Buses (1971), Mutiny on the Buses (1972) a Holiday on the Buses (1973) lle cafodd Hare ail greu ei rôl sgrin fach ar y sgrin fawr.. Fe wnaeth y cast hefyd berfformio fersiwn llwyfan o'r gyfres boblogaidd yn Vancouver, British Columbia, Canada, ym 1988.

Yn 1974, treuliodd Hare flwyddyn yn y ffars West End, *No Sex Please, We're British*, a gwnaeth ei hymddangosiad llwyfan olaf yn 87 mlwydd oed, ym Mhaladiwm Llundain ochr yn ochr â John Mills mewn teyrnged i Evelyn Laye.

Enillodd Hare Gwobr Arbennig Clwb Amrywiaeth Prydain Fawr am ei chyfraniadau i fusnes adloniant ym 1982. Bu farw yn Denville Hall, cartref ymddeol i actorion yn Northwood, Llundain yn 2000, yn 95 mlwydd oed.

Teulu
-----

Priododd Doris Hare a Dr Fraser Roberts bu iddynt dwy ferch Susan a Catherine

Ffilmograffeg ddethol
---------------------

* Night Mail (1935)
* Jubilee Window (1935)
* Luck of the Navy (1938) - Mrs. Maybridge
* Discoveries (1939) - Bella Brown
* She Couldn't Say No (1939) - Amelia Reeves
* It's Hard to Be Good (1948) - Minor Role
* Here Come the Huggetts (1948) - Mrs. Fisher
* The History of Mr. Polly (1949) - May Pant
* Dance Hall (1950) - Blonde
* Double Exposure (1954) - WPC
* Tiger by the Tail (1955) - Nurse Brady
* No Smoking (1955) - cwsmer
* Strangers' Meeting (1957) - Nellie
* Another Time, Another Place (1958) - Mrs. Bunker
* The League of Gentlemen (1960) - Molly Weaver
* A Place to Go (1964) - Lil Flint
* On the Buses (1969–1973) - Mum
* On the Buses (1971) - Mum
* Mutiny on the Buses (1972) - Mum
* Holiday on the Buses (1973) - Mum
* Confessions of a Pop Performer (1975) - Mrs. Lea
* Confessions of a Driving Instructor (1976) - Mrs. Lea
* Confessions from a Holiday Camp (1977) - Mrs. Lea
* Why Didn't They Ask Evans? (1980, Ffilm teledu) - Rose Pratt
* Never the Twain (1988)
* Nuns on the Run (1990) - Sister Mary of the Sacred Heart
* Second Best (1994) - Mrs. Hawkins (ymddangosiad olaf)

Cyfeiriadau
-----------

1. 1 2  The Telegraph 01 Mehefin 2000 Doris Hare Archifwyd 2019-01-06 yn y Peiriant Wayback. adalwyd 24 Hydref 2018
2. ↑  Doris Hare just can't keep off the buses - People - Transdiffusion adalwyd 24 Hydref 2018
3. ↑  Guardian Obituaries Doris Hare adalwyd 24 Hydref 2018
4. ↑  Coronation Street Fandom Doris Hare adalwyd 24 Hydref 2018
5. ↑  Funeral Notices – Doris Hare adalwyd 24 Hydref 2018
6. ↑  Doris hare are IMDb adalwyd 24 Hydref 2018

|  |  |
| --- | --- |
| Awdurdod | 
* WorldCat
* VIAF: 315533957
* LCCN: no2010169730
* ISNI: 0000 0003 7206 492X
* BNF: cb14185369j (data)

 |